[{"text_idx": "#000002", "text": "Gall straeon am ennill cyfoeth a rhaglenni teledu am fywyd moethus ddylanwadu ar ein lles a\u2019n ffordd o drin a thrafod yr amgylchedd a phobl eraill."}, {"text_idx": "#000004", "text": "Mae amcangyfrif bod cynnydd o 27% o ran faint o sioeau a ffilmiau mae pobl ledled y byd wedi eu gwylio trwy blatfformau megis Netflix ac Amazon Prime a bod cynnydd o 20% yn yr amser maen nhw\u2019n ei dreulio yn gwylio teledu darlledu."}, {"text_idx": "#000006", "text": "Mae\u2019r gofyn i gau\u2019r economi ac aros gartref wedi\narwain at gynnydd yn nifer y rhai sy\u2019n\ngwylio rhaglenni adloniant yn eu cartrefi. Mae amcangyfrif bod cynnydd\no 27% o ran faint o sioeau a ffilmiau mae pobl ledled y byd wedi eu gwylio trwy\nblatfformau megis Netflix ac Amazon Prime a bod cynnydd o 20% yn yr amser maen\nnhw\u2019n ei dreulio yn gwylio teledu darlledu."}, {"text_idx": "#000007", "text": "Mae ymchwil ym meysydd y cyfryngau a seicoleg\ngymdeithasol yn awgrymu y gall gormod o deledu a chyfryngau amharu ar les\nunigolion. Gall negeseuon neu gysylltiadau cudd neu amlwg yng nghynnwys y\ncyfryngau ddylanwadu ar agweddau pobl at amryw garfanau cymdeithasol, creu\ndelfrydau anymarferol ynghylch harddwch a delweddau a chyflwyno ffyrdd o fyw,\ngwerthoedd a nodau personol yn rhai dymunol i\u2019r gymdeithas."}, {"text_idx": "#000008", "text": "Dros y blynyddoedd diwethaf hyn, mae amryw\ndrafodaethau a disgrifiadau a hyrwyddir trwy hysbysebion a chyfryngau torfol\nmegis rolau dynion a merched, harddwch delfrydol neu ystrydebau hiliol wedi\u2019u\ncwestiynu. Derbynnir mwyfwy y gall pobl arddel agweddau a welan nhw yn y\ncyfryngau yn anymwybodol ac y gall hynny arwain at ddatblygu a chynnal rhagfarn\nhiliol ac anghydraddoldeb rhwng dynion a merched. Ar ben hynny, mae nifer o enwogion wedi codi amheuon ar y modd\nmae hysbysebion yn portreadu harddwch a ffasiynau delfrydol o ran dynion a"}, {"text_idx": "#000009", "text": "Mae pryderon am gysylltu cyfoeth a\u0302 llwyddiant neu gysylltu gwario a\u0302 bodlonrwydd wedi ennill llai o gynnydd yn fudiad cymdeithasol, fodd bynnag. Ymhlith yr ychydig sydd wedi codi eu lleisiau mae Naomi Klein, newyddiadurwr o fri ac awdur llwyddiannus yn o\u0302l rhestr y New York Times. Yn ei llyfr cyntaf, \u2018No Logo\u2019 (2000), tynnodd Klein sylw at arferion economaidd dylanwadol ac effeithiau cymdeithasol niweidiol brandiau masnachol y byd gan fynnu trefn economaidd fwy cynaladwy. Mae mudiadau eraill, megis y New Citizen Project, wedi dod i\u2019r amlwg i feithrin agweddau diwylliannol sy\u2019n anelu at gymuned lle mae\u2019r dinasyddion yn hollbwysig yn hytrach na chymdeithas lle mae\u2019r defnyddwyr o bwys mawr. Serch hynny, mae pryderon o\u2019r fath heb gyrraedd cynulleidfa fawr, codi ste\u0302m nac ymledu mor eang a\u0302 mudiadau cymdeithasol eraill eto."}, {"text_idx": "#000010", "text": "\u201cMae\u2019n hymchwil newydd yn cyd-fynd a\u0302 syniadau Klein ac yn awgrymu y gall cysylltu arian a\u0302 llwyddiant a chysylltu gwario a\u0302 bod yn fodlon amharu ar ein lles a lles ein cymdeithas fel ei gilydd. Gall cymeradwyo cysylltiadau o\u2019r fath arwain at galedi ariannol personol ac afiechyd y meddwl yn ogystal a\u0302 pheri i bobl arddel agweddau a ffyrdd o ymddwyn sy\u2019n niweidiol i\u2019r amgylchedd a chyd-fyw heddychlon yn ein cymdeithas.\u201d"}, {"text_idx": "#000012", "text": "Yn y meddylfryd presennol sy\u2019n hyrwyddo gwario,\nmae hapusrwydd wedi dod yn ffordd allweddol o werthu nwyddau, yn debyg i\naddewid crefyddau y bydd bywyd tragwyddol, trwy annog pobl i newid eu\nhymddygiad i gyrraedd rhyw sefyllfa ddelfrydol. Ar ben hynny, bydd diwylliant\npoblogaidd yn hybu trafodaethau cymdeithasol sy\u2019n annog pobl i fynd ar o\u0302l\ncyfoeth a gwariant yn aml, gan honni mai dyna\u2019r ffordd i lwyddiant a"}, {"text_idx": "#000013", "text": "Er enghraifft, mae straeon a ffilmiau am ddod o hyd i gyfoeth (megis Cinderella ac Aladdin i blant, Princess Diaries i\u2019r glasoed a Pretty Woman neu\u2019r Wolf of Wallstreet i oedolion) a rhaglenni dogfen a sioeau realiti (megis The World\u2019s Most Extraordinary Homes, The Real Housewives, neu\u2019r Fabulous Life of the Wall Street Billionaires) yn honni bod arian a gwario yn ymwneud a\u0302 sefyllfaoedd gwell, hunan-barch a chydnabyddiaeth gymdeithasol."}, {"text_idx": "#000016", "text": "Bydd cysylltu gwario a\u0302 hapusrwydd neu gysylltu llwyddiant a\u0302 chyfoeth yn peri i bobl flaenoriaethu agweddau ac ymddygiad hunanwella ar draul rhai sy\u2019n canolbwyntio ar les y gymuned."}, {"text_idx": "#000017", "text": "Ar ben hynny, mae ymchwil ddiweddar wedi datgelu y bydd negeseuon sy\u2019n awgrymu neu\u2019n honni bod cyfoeth a gwario yn ymwneud a\u0302 chydnabyddiaeth gymdeithasol, llwyddiant a hapusrwydd yn arwain pobl at gwyno eu bod yn llai bodlon eu byd a\u2019u bod o blaid agweddau ac ymddygiad niweidiol o ran lles ein cymdeithas. Dangosodd cyfres o astudiaethau arbrofol gan wahanol ymchwilwyr mewn amryw wledydd fod cyfleu syniadau o\u2019r fath trwy nifer o ddulliau megis hysbysebion dillad, straeon am ennill cyfoeth neu arddangosfeydd moethus mewn ffenestri i bobl o sawl lliw a llun wedi peri i rai gwyno bod eu lles yn waeth, arddel agweddau ac ymddygiad eithaf gwrth gymdeithasol ac amgylcheddol a chefnogi arferion masnachol anfoesegol. Y rheswm dros hynny yw y bydd cysylltu gwario a\u0302 hapusrwydd neu gysylltu llwyddiant a\u0302 chyfoeth yn peri i bobl flaenoriaethu agweddau ac ymddygiad hunanwella ar draul rhai sy\u2019n canolbwyntio ar les y gymuned, ac y gall hynny amharu ar eu hapusrwydd eu hunain yn ogystal a\u0302 lles pob eraill neu ymdrechion i ffurfio a chynnal grwpiau cymdeithasol."}, {"text_idx": "#000018", "text": "\u201cO helpu corfforaethau\u2019r cyfryngau, cwmni\u0308au ac asiantaethau hysbysebu i ddeall y gall negeseuon maen nhw\u2019n eu hyrwyddo ac yn eu cymeradwyo yn eu cyfathrebu niweidio lles unigolion a grwpiau cymdeithasol, a\u2019u hannog i gydnabod bod cyfrifoldeb cymdeithasol arnyn nhw, gallen ni helpu i leddfu effeithiau niweidiol cymdeithasau masnachol eu naws.\u201d"}, {"text_idx": "#000021", "text": "\u2018Materialistic cues make us miserable: a meta-analysis of the experimental\nevidence for the effects of materialism on individual and societal well-being\u2019,\nwedi\u2019i lunio ar y cyd a\u0302\u2019r Dr Lisbeth Ku, Darlithydd Seicoleg ym Mhrifysgol\nDe Montfort, ar gael i bawb yma: Seicoleg a Marchnata."}, {"text_idx": "#000024", "text": "Cwyno am bostiad neu flog"}, {"text_idx": "#000025", "text": "Oni nodir fel arall, mae'r safbwyntiau a geir yn y blog hwn yn perthyn i'r awdur ac nid ydynt o reidrwydd yn cynrychioli barn Prifysgol Caerdydd."}, {"text_idx": "#000026", "text": "Dewch i ymweld a\u0302 ni"}, {"text_idx": "#000027", "text": "Cewch hyd i ni ar Facebook"}]